Fjöldahjálparstöðvar hafa verið opnaðar á Hornbrekku í Ólafsfirði og á Heilsugæslunni á Siglufirði . Rauði Krossinn í Ólafsfirði og á Siglufirði hafa opnað fjöldahjálparstöðvar í Hornbrekku í Ólafsfirði og á heilsugæslunni á Siglufirði . Opið hefur verið frá því fyrir hádegi á Hornbrekku og hafa þegar nokkrir leitað þangað . Opið verður frá kl. 14:00 - 18:00 á Heilsugæslunni á Siglufirði . Boðið er upp á kex , kökur og heita drykki og umfram allt hlýju og samveru á báðum stöðum . Íbúar eru hvattir til að hafa samband við björgunarsveitir í báðum byggðakjörnum ef þeir þarfnast aðstoðar á einhvern hátt .